อยากทราบว่าการเพิ่มขนาดอวัยวะเพศชายโดยการนวด สามารถเพิ่มได้จริงมั้ยครับ ถ้าจริงควรนวดขั้นต่ำกี่นาทีและควรใช้เจลหล่อลื่นนวดมั้ยครับ
สวัสดีค่ะ ขนาดของอวัยวะเพศชาย จะขึ้นอยู่กับเชื้อชาติ พันธุกรรม และเมื่อเข้าสู่วัยผู้ใหญ่แล้ว ขนาดก็จะไม่เพิ่มขึ้นอีกส่วนการเพิ่มขนาดอวัยวะเพศชายนั้น ไม่มีวิธีที่ปลอดภัยที่สามารถเพิ่มขนาดของอวัยวะเพศชายให้ยาวหรือใหญ่ขึ้นได้แบบถาวรค่ะการใช้ครีมทา อาหารเสริมหรือยาต่างๆ รวมถึงการนวด ไม่สามารถทำให้อวัยวะเพศชายขยายขนาดขึ้นได้ นอกจากนี้ การฉีดสารต่างๆ เข้าที่อวัยวะเพศชาย เช่น ซิลิโคน อาจทำให้เกิดอันตราย เช่น การติดเชื้อ หรือเกิดพังผืดดึงรั้งจนผิดรูปได้ ส่วนการฉีดไขมันก็อาจทำให้อวัยวะเพศผิดรูปไปจากเดิมได้ จึงเป็นสิ่งที่ไม่ควรไปทำทั้งนี้ ขนาดของอวัยวะเพศ ไม่ใช่สิ่งสำคัญในการมีเพศสัมพันธ์ การที่ฝ่ายหญิงจะรู้สึกมีความสุขในการมีเพศสัมพันธ์ขึ้นอยู่กับปัจจัยอื่นๆ หลายอย่าง เช่น อารมณ์ การกระตุ้นจากฝ่ายชาย โดยเฉพาะตัวรับสัมผัสของฝ่ายหญิงนั้น จะอยู่บริเวณภายนอก (คลิตอริส) และในส่วนของช่องคลอดที่ไม่ลึกนัก ดังนั้น การมีอวัยวะเพศใหญ่และยาว อาจไม่ได้ช่วยให้ฝ่ายหญิงมีความรู้สึกอารมณ์มากขึ้น ในทางตรงกันข้ามอาจทำให้เจ็บได้ โดยเฉพาะหากช่องคลอดมีขนาดเล็กค่ะ